b'\n_START_ARTICLE_\nNature\n_START_PARAGRAPH_\nNature er et britisk multidisciplin\xc3\xa6rt videnskabeligt tidsskrift, der blev udgivet f\xc3\xb8rste gang den 4. november 1869. Det er rangeret som verdens mest citerede videnskabelige tidsskrift af Science Edition i 2010-udgaven Journal Citation Reports og har en I-faktor p\xc3\xa5 40.137, hvilket g\xc3\xb8r det til verdens mest citerede akademiske magasin. Det er et af de f\xc3\xa5 tilbagev\xc3\xa6rende akademiske tidsskrifter, der udgiver original forskning spredt over en bred r\xc3\xa6kke videnskabelige emner._NEWLINE_Tidsskriftets prim\xc3\xa6re m\xc3\xa5lgruppe er forskere, men resum\xc3\xa9er og medf\xc3\xb8lgende artikler fremstilles for at g\xc3\xb8re de fleste af de vigtigste artikler forst\xc3\xa5elige for videnskabsfolk inden for andre felter og den uddannede offentlighed. I starten af hvert tidsskrift er ledere, nyheder og feature-artikler som har generel interesse for videnskabsfolk, inklusive nye opdagelser, videnskabsetik og videnskabelige gennembrud. Der er ogs\xc3\xa5 sektioner med b\xc3\xb8ger og kunst. Resten af tidsskriftet best\xc3\xa5r prim\xc3\xa6rt af videnskabelige artikler, der ofte er t\xc3\xa6tskrevne og meget tekniske. Der er strikser regler for artiklerne i magasiner er mange af dem opsummeringer af det videnskabelige arbejder, der ligger bag, og er derfor uddybende materiale p\xc3\xa5 tidsskriftets hjemmeside. _NEWLINE_Nature d\xc3\xa6kker en lang r\xc3\xa6kke forskningsgrene, hvor vigtige nye opdagelser og original forskning bliver udgivet enten som artikler eller som "letters" i tidsskriftet. Artiklerne, som er blevet udgivet i Nature er ofte blevet international anerkendt for at opretholde meget h\xc3\xb8je forskningsstandarder. F\xc3\xa6rre end 8\xc2\xa0% af de artikler, som sendes til tidsskriftet, ender med at blive accepteret og udgivet._NEWLINE_I 2007 modtog Nature Prince of Asturias Award for Communications and Humanity sammen med Science.'